लक्ष्य का पीछा करते हुए श्रीलंका की शुरुआत भी खराब रही। कगिसो रबाडा ने पहले ही ओवर में कुसल परेरा (3) को पगबाधा आउट किया। इसी ओवर में कुसल मेंडिस भी 1 रन बनाकर आउट हो गए। इस वक्त कुल स्कोर 6 रन था। यहां से दिनेश चांडीमल और धनंजय डी सिल्वा ने 53 रनों की अहम साझेदारी की। मैथ्यूज (0) थिसारा परेरा के आउट होने पर एक समय श्रीलंका की पारी फिर लड़खड़ाई थी लेकिन दिनेश चांडीमल (36*) एक छोर पर टिके रहे और 16 ओवर में 99 रन बनाकर मेजबान टीम ने मुकाबले में जीत दर्ज की। दक्षिण अफ्रीका के लिए कगिसो रबाडा, जूनियर डाला और तबरैज शम्सी को 2-2 विकेट हासिल किये।